**Referat fra bestyrelsesmødet d. 20. juni + ekstraordinær generalforsamling d. 24. juni 2015**

Orientering fra bestyrelsesmødet d. 20. juni:

1. **Havevandring:**

Bestyrelsen har denne gang foretaget en ekstra runde i haverne pr. 29. juni, hvilket betyder at alle har haft 1 uge ekstra til at klippe hæk samt ordne ukrudt. Dette har gjort at rigtig mange af jer har fået ordnet hækkene og langt de fleste steder også til maxhøjden. Det ser fantastisk flot ud. Tak!

Ifm. havevandringen glæder vi os først og fremmest over at 10 af de haver, som ikke helt var klar ved årets første havevandring ift. ukrudt mv. alle har fået rettet op på haverne og det ser nu meget fint ud.

Dernæst ærger vi os over de 7 gengangere, der forsat ikke lever op til vedtægterne for leje af haven. I bedes alle have jeres haver bragt i orden søndag d. 5. juli.

Et par enkelte haver er kommet på listen af haver, hvor der skal strammes en smule op ift. at få ordnet det sidste ukrudt under hækken, foran hækken og ind til midten af havegangen.

Vi henstiller i øvrigt til alle at få ryddet op efter jeres hækklipning, da der fortsat ligger grene, blade og ukrudt, der ikke er fjernet endnu. Det er lidt ærgeligt at se på, nu hvor hækken fremstår så flot.

Venligst få bragt nedenstående haver i orden ift. hækklipning, ukrudt mv. :

1. **Ukrudt under hækken/helt ind til midten af stien:**30, 49, 56, 60, 101, 102 og 103 inkl. hjørnet v. Rosenholms Allé/Violvej
2. **Mangler at klippe hækken:**

Nr 21, 112, 126 samt 79, der mangler ¼ af hækken

1. **Manger at ordne hæk samt ukrudt under hæk/til midten af vejen:**

Nr. 70, 102, 104 samt 95 og 123 (Ikke endeligt ok og husk ukrudt helt op til asfalten v. Åhavevej).

2 af ovenstående haver er blevet kontaktet af Formanden, og 1 have er fortsat blevet bedt om at sælge, da haven stadig er misligeholdt.

1. **Fælles arbejdsdag lørdag d. 20. juni**

På fælles arbejdsdag blev det nye store telt opsat til brug for General Forsamlingen d. 24. juni og derudover blev følgende ordnet/igangsat:

* + Påbegyndt reparation af rækværket v. affaldsøen
  + Reparation af udhængsskabet Violvej
  + Fældet træ/buske v. flagstangen
  + Hjørnet af Åhavevej/P-pladsen blev ryddet for buske mv.
  + P-pladsen Violvej luget godt og grundigt for ukrudt, jord fjernet mv.
  + P-pladsen Syrenvej luget for ukrudt
  + Fælles indsamling af grønt fra haverne til lækre frokostsalater.

Tusind tak for hjælpen til de ca. 20 personer, der mødte op. Vi havde et par dejlige timer sammen og sluttede af med at indvie vores nye grill og nyde en god og vejfortjent frokost.

**Orientering fra ekstraordinær generalforsamling d. 24. juni 2015**

Afstemningsresultat fra den ekstraordinære generalforsamling d. 24. juni:

Til de af jer, der ikke kunne være til stede onsdag aften d. 24. juni, blev det på den ekstraordinære generalforsamling enstemmigt vedtaget at kloakeringen skal ske indtil soklen af havehuset.

Der var stor tilslutning fra i alt 69 haver svarende til 107 personer, så det var rigtigt dejligt.

**Husk næste havevandring samt bestyrelsesmøde** finder sted næste gang onsdag d.29. juli kl. 17.00.

Venligst sørg for at jeres havegang og hæk er fri for ukrudt til denne dato samt at haven generelt fremstår pænt, som vedtægterne foreskriver.

På vegne af bestyrelsen

**Fortsat god sommer til jer alle!!!**